Diari Oficial de la Generalitat Valenciana


Sumari del DOGV 7631, del 07-10-2015 (2015/8032)

Notificació de la sentència dictada en el procediment de guarda i custòdia número 225/2014.
-------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8032


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el procediment de guarda i custòdia número 225/2014. [2015/8032]  
Procediment: família, guarda, custòdia, aliments del fill menor no matrimonial no consensuat 000225/2014.  
De: Luisa Cifuentes Valdiri.  
Procuradora: María Desamparados González Ortuño.   
Contra: Gerardo Alberto Herrera Pérez i ministeri fiscal.  
Procurador/a: -  
En el present procediment guarda, custòdia, fills no matrimonials número 225/2014, seguit a instàncies de Luisa Cifuentes Valdiri contra Gerardo Alberto Herrera Pérez i ministeri fiscal, s'ha dictat sentència que té la part dispositiva que, literalment, diu:  
  
«Part dispositiva  
Estime parcialment la demanda interposada per la procuradora dels tribunals Amparo González, en nom de Luisa Cifuentes Valdiri, contra Gerardo Alberto Herrera Pérez, i faig els pronunciaments següents:  
  
Primer. La guarda i custòdia dels fills de la parella queden conferides a Luisa Cifuentes, i s'assigna l'exercici de la pàtria potestat exclusivament a aquest progenitor.  
Segon. S'estableix la suspensió de qualsevol règim de comunicació, visites i tinença entre Gerardo Alberto i els seus fills menors.  
  
Tercer. En concepte de pensió alimentària per a la menor i el major d'edat, Gerardo Alberto Herrera Pérez haurà d'abonar la quantitat mensual de cent huitanta euros per cada un d'ells, que fa una suma total de tres-cents seixanta euros (360 ?), per mesos anticipats i dins dels primers cinc dies de cada mes, a partir de la data d'aquesta resolució, que ha d'ingressar en el compte corrent que assenyale la mare. Aquesta quantitat s'actualitzarà amb efecte d'1 de gener de cada any, d'acord amb la variació experimentada per l'índex de preus al consum establit per l'Institut Nacional d'Estadística o organisme que el substituïsca.  
  
Quart. Les despeses extraordinàries relatives al menor seran sufragades per mitat entre ambdós esposos i s'estendran a les despeses escolars d'uniformes, classes complementàries, campaments, matrícules, uniformes, entre altres, i sanitaris de factures mèdiques, quirúrgiques i de farmàcia, ortodòncia, ortopèdia, oftalmologia.  
Es requereix ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a aquests que supose un menyspreu o demèrit de l'altre progenitor. L'incompliment de les obligacions personals imposades en la sentència i, concretament, el règim de comunicació i estades (antic règim de visites) fixat als menors i el pagament d'aliments podran comportar la multa coercitiva de l'article 776 de la Llei d'Enjudiciament Civil, sense perjuí de les altres mesures d'ordre penal que siga procedent adoptar.  
No es fa exprés pronunciament en costes  
Una vegada siga ferma aquesta resolució, comuniqueu-la al registre civil on conste inscrit el matrimoni perquè l'anoten al marge de manera oportuna.  
Notifiqueu la present sentència a les parts, i feu-los saber que s'hi pot interposar recurs d'apel·lació, en el termini dels 20 dies següents a la seua notificació, davant d'aquest jutjat i per a l'Audiència Provincial de València.  
Aquesta és la meua sentència, de la qual es deixarà testimoniança en les actuacions, que jutjant definitivament en primera instància pronuncie, mane i firme.»  
I atés que el demandat, Gerardo Alberto Herrera Pérez, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 30 de setembre de 2015.- El secretari judicial: Antonio Márquez Soler.